ଭୁବନେଶ୍ୱର,ମାର୍ଚ୍ଚ ୧୬(ଲୋକାଲ ୱାୟାର): କରୋନା ମୁକାବିଲା ପାଇଁ ରାଜ୍ୟ ପର୍ଯ୍ୟଟନ ବିଭାଗ ପ୍ରସ୍ତୁତ କରିଛି ଆକ୍ସନ୍ ପ୍ଲାନ୍ ।
ରାଜ୍ୟକୁ ଆସୁଥିବା ପର୍ଯ୍ୟଟକ ଯେପରି ଏହି ମହାମାରୀରେ ଆକ୍ରାନ୍ତ ନ ହୁଅନ୍ତି କିମ୍ବା ଆସୁଥିବା ପର୍ଯ୍ୟଟକଙ୍କଠାରୁ ଯେପରି ଏହା ସ୍ଥାନୀୟ ଲୋକଙ୍କୁ ସଂକ୍ରମିତ ନ ହୁଏ ସେଥିପାଇଁ ବିଭାଗ ସମସ୍ତ ପ୍ରକାର ଆନୁଷଙ୍ଗିକ ବ୍ୟବସ୍ଥା ଗ୍ରହଣ କରାଯାଇଛି ବୋଲି ପର୍ଯ୍ୟଟନ ବିଭାଗ ନିଦେ୍ର୍ଦଶକ ସଚିନ୍ ରାମଚନ୍ଦ୍ର ଯାଦବ ସୂଚନା ଦେଇଛନ୍ତି ।
ପ୍ରାଥମିକ ପର୍ଯ୍ୟାୟରେ ପର୍ଯ୍ୟଟନ ବିଭାଗ ସମସ୍ତ ଜିଲ୍ଲାର ଜିଲ୍ଲା ପର୍ଯ୍ୟଟନ ଅଧିକାରୀମାନଙ୍କୁ ସେମାନଙ୍କ ଜିଲ୍ଲାକୁ ଆସୁଥିବା ପର୍ଯ୍ୟଟକଙ୍କ ଉପରେ ନଜର ରଖିବାକୁ ତାଗିଦ୍ କରାଯାଇଛି ।
ଏପରିକି ସେମାନଙ୍କ ଏକ ଡାଟାବେସ୍ ପ୍ରସ୍ତୁତ କରିବାକୁ କୁହାଯାଇଛି ।
ଯେଉଁଥିରେ ସେମାନଙ୍କ ନାମ, ସେମାନେ ଆସିଥିବା ଦେଶ ଓ ରାଜ୍ୟର ନାମ, ବିସ୍ତୃତ ଠିକଣା, ସେମାନଙ୍କ ଆଗାମୀ ଯୋଜନା, ବୁଲିବାକୁ ଆସିଥିବା ସ୍ଥାନ ବାବଦରେ ସମ୍ୟକ ସୂଚନା ଆଦି ରହିବ । ଫଳରେ ବିଦେଶୀ ପର୍ଯ୍ୟଟକଙ୍କୁ ସହଜରେ ଓ ସୁବିଧାରେ ଟ୍ରାକ୍ କରାଯାଇପାରିବ ।
ରାଜ୍ୟ ପର୍ଯ୍ୟଟନ ବିଭାଗ ପକ୍ଷରୁ ମିଳିଥିବା ସୂଚନା ଅନୁସାରେ ଫେବ୍ରୁଆରୀ ୧ରୁ ମାର୍ଚ୍ଚ ୧୨ ମଧ୍ୟରେ ରାଜ୍ୟକୁ ପାଖାପାଖି ୫ ହଜାର ୭୮ ଜଣ ପର୍ଯ୍ୟଟକ ଆସିଛନ୍ତି ।
ତେବେ ଫେବ୍ରୁଆରୀ ମାସରେ କେବଳ ପୁରୀକୁ ୧ ହଜାର ୨୦୪ ଜଣ ପର୍ଯ୍ୟଟକ ଆସିଥିବା ବେଳେ ମାର୍ଚ୍ଚରେ ୨୩୧ ଜଣ ଆସିଛନ୍ତି ।
ଖୋର୍ଦ୍ଧା ପର୍ଯ୍ୟଟନ ଅଧିକାରୀଙ୍କ ପାଖରୁ ମିଳିଥିବା ସୂଚନା ଅନୁସାରେ ଫେବ୍ରୁଆରୀ ମାସରେ ଖୋର୍ଦ୍ଧା ଜିଲ୍ଲାକୁ ୨ ହଜାର ୨୬୯ ଜଣ ବିଦେଶୀ ପର୍ଯ୍ୟଟକ ଆସିଥିବା ବେଳେ ମାର୍ଚ୍ଚରେ ୨୫୬ ଜଣ ଆସିଛନ୍ତି ।
ସେହିପରି କୋଣାର୍କକୁ ପାଖାପାଖି ୬୩୦ ବିଦେଶୀ ପର୍ଯ୍ୟଟକ ଆସିଥିବା ରିପୋର୍ଟ ହୋଇଛି ।
ଏସବୁକୁ ବାଦ୍ ଦେଲେ ପାଖାପାଖି ୨୦୦ ଜଣ ବିଦେଶୀ ପର୍ଯ୍ୟଟକ ଓଡ଼ିଶା ଗସ୍ତରେ କୋରାପୁଟ ଓ କନ୍ଧମାଳ ଜିଲ୍ଲାର ବିଭିନ୍ନ ଆଦିବାସୀ ଗାଁଗୁଡ଼ିକୁ ବୁଲି ଯାଇଛନ୍ତି । ଅଧିକାଂଶ ବିଦେଶୀ ପର୍ଯ୍ୟଟକ ଇଂଲଣ୍ଡ, ଆମେରିକା, ଜର୍ମାନ ସମେତ ଅନ୍ୟ ଇଉରୋପୀୟ ଦେଶରୁ ଆସିଥିବା ବେଳେ ପାଖାପାଖି ୨୦୦ ଜଣ ପର୍ଯ୍ୟଟକ ଇଟାଲୀରୁ ଆସିଛନ୍ତି ।
ଚାଇନା ପରେ ସବୁଠାରୁ ଅଧିକ କରୋନା ଆକ୍ରାନ୍ତ ରୋଗୀ ଇଟାଲୀରେ ଦେଖାଯାଉଥିବା ବେଳେ ଏବେ ରାଜ୍ୟ ପର୍ଯ୍ୟଟନ ବିଭାଗ ଏଥିପାଇଁ ଚିନ୍ତା ପ୍ରକଟ କରିଛି । ଏନେଇ ଇଟାଲୀରୁ ଆସିଥିବା ପର୍ଯ୍ୟଟକଙ୍କୁ ଫେବ୍ରୁଆରୀ ମାସ ଶେଷ ସୁଦ୍ଧା ରାଜ୍ୟ ଛାଡ଼ିବାକୁ ଅନୁରୋଧ କରାଯାଇଥିଲେ ବି ଏବେ ମଧ୍ୟ ଅନେକ ଇଟାଲୀୟ ପର୍ଯ୍ୟଟକ ଓଡ଼ିଶାର ବିଭିନ୍ନ ଅଞ୍ଚଳରେ ରହି ପର୍ଯ୍ୟଟନ ବୈଭବର ମଜା ନେଉଛନ୍ତି ।
ଏ ବାବଦରେ ଅଧିକ ସୂଚନା ଦେଇ ପର୍ଯ୍ୟଟନ ନିଦେ୍ର୍ଦଶକ ସଚିନ୍ ରାମଚନ୍ଦ୍ର ଯାଦବ କହିଛନ୍ତି ଯେ ପର୍ଯ୍ୟଟନ ବିଭାଗ ଅଧିକାରୀଙ୍କ ସମେତ ସ୍ଥାନୀୟ ପୁଲିସଙ୍କୁ ବିଦେଶୀ ପର୍ଯ୍ୟଟକଙ୍କ ଉପରେ ନଜର ରଖିବାକୁ ତାଗିଦ୍ କରାଯାଇଛି ।
ଥରେ ଏ ସମ୍ପର୍କିତ ସମ୍ପୂର୍ଣ୍ଣ ତଥ୍ୟ ମିଳିବା ପରେ ପର୍ଯ୍ୟଟକଙ୍କ ଗତିବିଧି ଉପରେ ଅଙ୍କୁଶ ଲଗାଯିବ । ଏହାଛଡ଼ା କରୋନାର ମୁକାବିଲା ପାଇଁ ଆମେ ପ୍ରାଥମିକ ପର୍ଯ୍ୟାୟରେ ଆମେ ପୁରୀ, କୋଣାର୍କ, ଚିଲିକା ଓ ସାତପଡ଼ା ଭଳି ପର୍ଯ୍ୟଟନ ସ୍ଥଳୀରେ ପର୍ଯ୍ୟଟକଙ୍କ ଯିବା ଆସିବା ଉପରେ ଅଙ୍କୁଶ ଲଗାଇଛୁ ।
କେବଳ ପର୍ଯ୍ୟଟନ ବିଭାଗ ନୁହେଁ ଏଥିରେ ସମସ୍ତ ପ୍ରକାର ସହାୟତାର ହାତ ବଢ଼ାଇଛି ହୋଟେଲ ସଂସ୍ଥା । କରୋନାର ମୁକାବିଲାରେ ଯେପରି ସାମାନ୍ୟ ତ୍ରୁଟି ନ ରହେ ସେଥିପାଇଁ ସମସ୍ତ ହୋଟେଲ ଓ ପର୍ଯ୍ୟଟକଙ୍କୁ ସେବା ପ୍ରଦାନ କରୁଥିବା ସଂସ୍ଥାଗୁଡ଼ିକରେ ସୁରକ୍ଷା ବ୍ୟବସ୍ଥା ଗ୍ରହଣ କରାଯାଇଛି ।
ଏ ବାବଦରେ ହୋଟେଲ ସ୍ୱସ୍ତିର ମୁଖ୍ୟ ଜେକେ ମହାନ୍ତି କହିଛନ୍ତି ଓଡ଼ିଶା ଆସୁଥିବା ସମସ୍ତ ଦେଶୀ ଓ ବିଦେଶୀ ପର୍ଯ୍ୟଟକଙ୍କୁ ହୋଟେଲରେ ରହଣି ସୁବିଧା ଯୋଗାଇ ଦେବା ସହ ସେମାନଙ୍କ ବାବଦରେ ସମ୍ପୂର୍ଣ୍ଣ ତଥ୍ୟ ସଂଗ୍ରହ କରାଯାଉଛି । ଆବଶ୍ୟକ ସ୍ଥଳେ ସ୍ଥାନୀୟ ସ୍ୱାସ୍ଥ୍ୟ ଅଧିକାରୀମାନଙ୍କ ସହ ଯୋଗାଯୋଗ କରାଯାଇ ସେମାନଙ୍କୁ ସମସ୍ତ ପ୍ରକାର ସ୍ୱାସ୍ଥ୍ୟ ସୁବିଧା ପ୍ରଦାନ କରାଯାଉଛି ।
ସାରା ବିଶ୍ୱକୁ ଏବେ କରୋନା ଚିନ୍ତା । ବିଶ୍ୱ ସ୍ୱାସ୍ଥ୍ୟ ସଙ୍ଗଠନ(ଡବ୍ଲୁ୍ୟଏଚଓ) ଏହାକୁ ବିଶ୍ୱ ମହାମାରୀର ଆଖ୍ୟା ଦେବା ପରେ ଏବେ କରୋନା ମୁକାବିଲା ପାଇଁ ସବୁଠି ତତ୍ପରତା ଦେଖାଦେଇଛି ।
ଶ୍ରୀ ଯାଦବ ଆହୁରି କହିଛନ୍ତି ଯେ ଭିଡିଓ କନଫରେନ୍ସିଂ ମାଧ୍ୟମରେ ଆମେ ଏନେଇ ସମସ୍ତ ଜିଲ୍ଲାର ଜିଲ୍ଲାପାଳ, ପର୍ଯ୍ୟଟନ ଅଧିକାରୀ ଓ ଦାୟିତ୍ୱରେ ଥିବା ବରିଷ୍ଠ ଅଧିକାରୀମାନଙ୍କ ସହ କଥାବାର୍ତ୍ତା କରିଛୁ ।
ସେମାନେ କିପରି ବିଦେଶୀ ପର୍ଯ୍ୟଟକଙ୍କ ତଥ୍ୟ ସହଜରେ ଓ ସୁବିଧାରେ ଦେଇପାରିବେ ସେଥିପାଇଁ ସମସ୍ତ ବିକଳ୍ପ ବ୍ୟବସ୍ଥା ଗ୍ରହଣ କରାଯାଉଛି । ତେଣୁ ରାଜ୍ୟବାସୀ ଆଶ୍ୱସ୍ତ ରହିବା ଦରକାର ।
ପର୍ଯ୍ୟଟକମାନଙ୍କୁ ତୁରନ୍ତ ସ୍ୱାସ୍ଥ୍ୟ ସୁବିଧା ଯୋଗାଇ ଦେବା ପାଇଁ ଏକ ଡାକ୍ତରୀ ଦଳ ଗଠନ କରାଯାଇଛି ।
ଏ ବାବଦରେ ଜନସ୍ୱାସ୍ଥ୍ୟ ନିଦେ୍ର୍ଦଶକ ଡକ୍ଟର ଅଜିତ୍ ମହାନ୍ତି କହନ୍ତି ପର୍ଯ୍ୟଟକଙ୍କ ସୁରକ୍ଷାକୁ ଦୃଷ୍ଟିରେ ରଖି ନିକଟରେ ଡେନମାର୍କରୁ ପୁରୀକୁ ଆସିଥିବା ଏକ ପର୍ଯ୍ୟଟକ ଦଳଙ୍କ ସ୍ୱାସ୍ଥ୍ୟ ପରୀକ୍ଷା କରାଯାଇଥିଲା ।
କେବଳ ପୁରୀ ନୁହେଁ ରାଜ୍ୟର ସମସ୍ତ ଅଞ୍ଚଳରେ ଥିବା ସ୍ୱାସ୍ଥ୍ୟ ବିଭାଗ ଅଧିକାରୀଙ୍କୁ ଏ ଦିଗରେ ଦୃଷ୍ଟି ଦେବାକୁ ନିଦେ୍ର୍ଦଶ ଦିଆଯାଇଛି ।
ଇଣ୍ଡିଆନ୍ ଆସୋସିଏସନ୍ ଅଫ ଟୁର୍ ଅପରେଟର୍ସ(ଆଇଏଟିଓ) ଓଡ଼ିଶା ଚାପ୍ଟରର ଅଧ୍ୟକ୍ଷ ଗଗନ ଷଡ଼ଙ୍ଗୀ କହିଛନ୍ତି ବିଦେଶରୁ ଆାସିଥିବା ବିଭିନ୍ନ ପର୍ଯ୍ୟଟକଙ୍କ ଗସ୍ତ ସମୟ ଶେଷ ହୋଇ ଆସୁଥିବାରୁ ମାର୍ଚ୍ଚ ୧୭ ସୁଦ୍ଧା ସେମାନଙ୍କ ପ୍ରତ୍ୟାବର୍ତ୍ତନ ପାଇଁ ବ୍ୟବସ୍ଥା କରାଯାଉଛି ।
ବିଭିନ୍ନ ଦେଶକୁ ବର୍ତ୍ତମାନ ବିମାନ ଯୋଗାଯୋଗ ବନ୍ଦ ହୋଇଯାଇଥିବାରୁ ଏ ଦିଗରେ ସମସ୍ୟା ଉପୁଜୁଛି । ତଥାପି ସେମାନଙ୍କ ସୁରକ୍ଷିତ ଗସ୍ତ ପାଇଁ ଆମେ ଚେଷ୍ଟା କରୁଛୁ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
